**KESTÄVIEN JA INNOVATIIVISTEN JULKISTEN HANKINTOJEN VERKOSTOMAINEN OSAAMISKESKUS KEINO – OHJAUSRYHMÄN KOKOUS 14.11.2019**

**PÖYTÄKIRJA**

|  |  |
| --- | --- |
| **Aika:** | to 14.11.2019 klo 10-12 |
| **Paikka:** | Helsinki, Meritullinkatu 10, 2 krs. Neuvotteluhuone Kalevala (K211) |
|  |  |

**Kutsutut**: Kirsti Vilén, pj. TEM (x)

Jaana Räsänen, sihteeri, TEM (x)

Suvi Sasi, EK (x)

Janika Tikkala. Suomen Yrittäjät (x)

Satu Grekin, Suomen Yrittäjät, varajäsen (-)

Helena Kekki, FIBS ry (x)

Timo Martelius, HUS/sairaanhoitopiirit (x)

Marjukka Manninen, Haapaveden kaupunki (x)

Anni Kurvinen, Tampereen kaupunki (x)

Markus Hirvonen, Juuan kunta (x)

Ari Alatossava, Iin kunta / FISU- ja HINKU-kunnat (-)

(Smart & Clean Cities uutta edustajaa ei ole nimetty vielä)

Konsta Luukka, LVM (x)

Timo Halonen, MMM (-)

Kalle Tervo, STM (-)

Hannu Koivurinta, VM (-)

Taina Nikula, YM (x)

*Pysyvät asiantuntijat:*

Elise Pekkala, TEM (-)

Riikka Hietanen, TEM (-)

*Lisäksi kutsuttuna*

Tarja Sinivuori-Boldt, VM (x)

*Muut:*

Isa-Maria Bergman, Motiva (KEINO-koordinaattori) (x)

Mia Toivanen, Owal Group (x)

1. **Kokouksen avaus**

Puheenjohtaja avasi kokouksen ja toivotti osallistujat tervetulleiksi.

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja.

Liite: KEINO-ohjausryhmän 23.5.2019 pöytäkirja

1. **KEINO:n 1. toimintakauden loppuraportti 9/2019 (tiivistelmä tuloksista luvussa 1) ja 2. toimintakauden väliraportti 10/2019**

Isa-Maria Bergman esitteli KEINOn 1. toimintakauden loppuraportin ja 2. toimintakauden väliraportin. KEINOn 1. toimintakaudelta on jäänyt käyttämättä rahaa yhteensä 852 220 euroa, joka ehdotetaan uudelleenallokoitavaksi KEINOn 2. toimintakaudelle. Samassa yhteydessä on perusteltua pidentää 2. toimintakaudelle myönnettyjen ja 1. toimintakaudelta uudelleen allokoitujen rahojen käyttöoikeutta 31.5.2020 saakka.

KEINO-osaamiskeskus on toimittanut ehdotuksen uudelleenallokaatiosta ja toimenpiteistä, joilla voidaan vauhdittaa jo meneillään olevia toimenpiteitä 2. toimintakauden aikana sekä käynnistää tarkoituksenmukaisia uusia toimenpiteitä 2. kauden toimien rinnalla.

Liitteet: KEINOn 1. toimintakauden loppuraportti

KEINOn 2. toimintakauden väliraportti

KEINOn 2.toimintakauden uudet toimenpiteet / 1. toimintakaudelta jääneen rahoituksen uudelleen allokointi

Ohjausryhmä kävi keskustelun KEINOn tähänastisista tuloksista ja ehdotuksesta 1. toimintakaudelta käyttämättä jääneiden rahojen uudelleen allokoinnista 2. toimintakaudelle. Todettiin, että voidaan edetä esitetyn mukaisesti.

1. **KEINOn 3. toimintakauden suunnittelu (ml. kehittävä arviointi)**

Jaana Räsänen kertoi lyhyesti KEINOn 3. toimintakauden suunnitteluaikataulusta. Suunnittelu on käynnistetty ja se pohjautuu 2. toimintakaudella meneillään olevien toimien vauhdittamiseen ja vaikuttavuuden lisäämiseen sekä muun muassa kehittävän arvioinnin pohjalta ehdotettujen uusien toimenpiteiden käynnistämiseen. Rahoituspäätös 3. toimintakauden osalta tehdään 2/2020.

Mia Toivanen esitteli alustavia havaintoja KEINOn kehittävän arvioinnin tuloksista. Raportti valmistuu marraskuun loppuun mennessä. KEINO käynnistää raportin tulosten pohjalta tarvittavat kehittämistoimet toiminnan vaikuttavuuden parantamiseksi.

Ohjausryhmä kävi keskustelun 3. toimintakauden suunnittelusta. Todettiin, että suunnittelun lähtökohdat ovat hyvät ja että on tärkeää keskittyä erityisesti vaikuttavuuden kannalta keskeisiin toimenpiteisiin.

1. **Innovatiivisten julkisten hankintojen 10% -suunnitelma**

Jaana Räsänen esitteli innovatiivisten julkisten hankintojen 10%-suunnitelmaa. Työ- ja elinkeinoministeriössä on valmisteilla suunnitelma innovatiivisten julkisten hankintojen käytön lisäämiseen hallitusohjelmatavoitteisiin vastaamiseksi. Työ- ja elinkeinoministeriö on käynnistänyt valmistelun ja käynyt taustakeskusteluja keskeisten sidosryhmien kanssa syksyllä 2019. Valmistelun tueksi järjestetään kaksi erillistä työpajaa (14.11 ja 5.12), joihin myös KEINO ohjausryhmän jäsenet on kutsuttu. Suunnitelma valmistuu keväällä 2020.

Innovatiivisten julkisten hankintojen suunnitelma on osa VM:n johdolla valmisteltavaa kansallista hankintastrategiaa ”HankintaSuomi”. KEINO-osaamiskeskus on keskeinen suunnitelman toimenpiteiden toteuttaja.

Ohjausryhmä kävi keskustelun asiasta. Todettiin, että on hyvä, että hankintojen eri kehittämistoimet nivotaan yhteen, eivätkä ne ole erillisiä kokonaisuuksia. KEINOlla on jatkossa merkittävä rooli sekä kansallisen hankintastrategian toimeenpanossa, että innovatiivisten julkisten hankintojen suunnitelman toteuttamisessa.

1. **Muut asiat**

Ohjausryhmän työskentelytapa ja osallistaminen KEINOn 3. toimintakauden suunnitteluun.

Ohjausryhmä kävi keskustelun asiasta. KEINOn 3. toimintakauden suunnittelu on jo aloitettu ja ohjausryhmälle on tässä kokouksessa tuotu tiedoksi suunnittelun lähtökohdat. Kehittävän arvioinnin alustavista tuloksista nousee esille ohjausryhmän roolin vahvistaminen KEINOn toiminnan ohjauksessa jatkossa. Tämä tulee olemaan ajankohtaista erityisesti KEINOn mahdollisen jatkorahoituskauden osalta. KEINOlla on rahoitusta nykypäätöksin 3/2021 saakka ja KEINO 2.0 toimintamallin suunnittelu tulee käynnistää syksyllä 2020.

1. **Seuraava kokous**

Sovittiin, että seuraavan kokouksen ajankohdasta lähetetään Doodle-kysely. Kokous pidetään toukokuussa 2020.

1. **Kokouksen päättäminen**

Puheenjohtaja päätti kokouksen klo 12.00.

Kirsti Vilén

Kokouksen puheenjohtaja

Jaana Räsänen

Kokouksen sihteeri